Komolyabb karrierjét a University of Minnesotán kezdte 1982–1983-ban. Az egyetemi csapatban 1986-ig játszott. Legjobb idényében 44 mérkőzésen 96 pontot szerzett. Az 1982-es NHL-drafton a Minnesota North Stars választotta ki a kilencedik kör 185. helyén. Felnőtt pályafutását az AHL-es Springfield Indiansban kezdte meg 1986-ban. A következő szezont is itt töltötte. 1987–1988-ban az IHL-es Kalamazoo Wingsben játszott, mikor felhívták az NHL-be a North Starsba 12 mérkőzésre és összesen két gólt ütött. 1988–1992 között az európai olasz ligában játszott. 1992-ben vonult vissza.